
**Zavod RS za zaposlovanje, Območna služba KRANJ**

**DECEMBER 2017**





----------------------------------------------------------------------------------------------------------------------------------------------------

# Delovno aktivno prebivalstvo

**V oktobru 2017 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **74.379 delovno aktivnih prebivalcev** (po lokaciji delovnega mesta), kar je za 2.757 oseb oz. 3,8 % več kot oktobra 2016 (v Sloveniji za 3,5 % več). (Vir: SURS)



Stopnja registrirane brezposelnosti **je oktobra 2017 znašala 5,8 %** (v Sloveniji 8,8 %). V primerjavi z oktobrom 2016 se je stopnja registrirane brezposelnosti na tem območju znižala za 1,2 odstotne točke (v Sloveniji znižala za 1,7 odstotne točke).

# Registrirana brezposelnost

****

**Konec decembra 2017 je bilo registriranih 5.596 brezposelnih oseb**, kar je za 1.018 oseb oz. 15,4 % manj kot decembra 2016 (v Sloveniji za 14,6 % manj). V primerjavi s predhodnim mesecem se je registrirana brezposelnost zvišala za 301 osebo oz. 5,7 % (v Sloveniji zvišala za 3,2 %).

Ob koncu decembra 2017 je bil **povprečni čas brezposelnosti oseb** 19,6 meseca (v Sloveniji 28,9 meseca).

Zaposlitvene možnosti

**V obdobju od januarja do decembra 2017** so delodajalci Območni službi Kranj sporočili **10.368 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dejavnostih, d. n. (1011), čistilci, strežniki in gospodinjski pomočniki ipd. v uradih, hotelih in drugih ustanovah (686), natakarji (439), prodajalci (399), vozniki težkih tovornjakov in vlačilcev (333), drugi delavci za preprosta dela, d. n. (329), kuharji (272), kuhinjski pomočniki (244), zidarji ipd. (244), skladiščniki in uradniki za nabavo in prodajo (231), strugarji ipd. (194), izvajalci suhomontažne gradnje, štukaterji ipd. (193), vzgojitelji in pomočniki vzgojiteljev predšolskih otrok (156), strokovni sodelavci za zdravstveno nego (153), strokovnjaki za zdravstveno nego (152).

Priliv in odliv iz evidence brezposelnih

**V obdobju od januarja do decembra 2017** se je v evidenco brezposelnih na **novo prijavilo 6.962 oseb**, kar je za 750 oseb oz. 9,7 % manj kot v enakem obdobju lani (v Sloveniji za 8,4 % manj). Med novoprijavljenimi je bilo:

* 891 iskalcev prve zaposlitve (156 oseb oz. 14,9 % manj kot v enakem obdobju predhodnega leta),
* 77 oseb, ki so delo izgubile zaradi stečaja oz. likvidacije podjetja (112 oseb oz. 59,3 % manj kot v enakem obdobju predhodnega leta),
* 983 oseb, ki so bile opredeljene kot trajno presežni delavec (137 oseb oz. 12,2 % manj kot v enakem obdobju predhodnega leta),
* 3.828 oseb, ki jim je izteklo delovno razmerje za določen čas (345 oseb oz. 8,3 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 7.964 oseb**, kar je za 766 oseb oz. 8,8 % manj kot v enakem obdobju lani (v Sloveniji 6,3 % manj), med njimi **5.565 zaradi zaposlitve**, kar je za 664 oseb oz. 10,7 % manj kot v enakem obdobju predhodnega leta (v Sloveniji 8,4 % manj).

Vključevanje v ukrepe Aktivne politike zaposlovanja

**V obdobju od januarja do decembra 2017** je bilo **v ukrepe Aktivne politike zaposlovanja vključenih 1.646 oseb,** med njimi:

* 922 v ukrep Usposabljanje in izobraževanje, od tega 367 vključitev brezposelnih oseb v podporne in razvojne programe, 146 v programe neformalnega izobraževanja in usposabljanja, 132 v Delovni preizkus;
* 353 v ukrep Spodbude za zaposlovanje, od tega 269 v Zaposli.me;
* 320 v ukrep Kreiranje novih delovnih mest, od tega 308 v Javna dela;
* 51 v ukrep Spodbujanje samozaposlovanja.

Zavarovanje za primer brezposelnosti

Ob koncu **novembra 2017** je **1.953 oz. 36,9 % brezposelnih oseb** prejemalo denarno nadomestilo (v Sloveniji 23,4 %). Povprečna višina bruto izplačanega denarnega nadomestila je znašala 711,09 € (v Sloveniji 703,28 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*